कलेक्टर ने सुनी समस्याएं
जायल|अटल सेवाकेंद्र तरनाऊ में रात्रि चौपाल का आयोजन मंगलवार रात्रि में आयोजित किया गया। चौपाल में जिला कलेक्टर राजन विशाल ने ग्रामीणों की समस्याएं सुनी। चौपाल कार्यक्रम में सरपंच सरोज सांगवा ने कलेक्टर के समक्ष ग्राम पंचायत के विकास के लिए सहायता राशि उपलब्ध करवाने की मांग रखी। इस मौके पर कलेक्टर ने सरपंच से 31 मार्च तक संपूर्ण गांव को खुले में शौच से मुक्त बनाने के लिए प्रयास करने का आह्वान किया। इस मौके पर सांई सेवा समिति के अध्यक्ष शैतानराम सांगवा के द्वारा ग्राम चार आंगनबाड़ी केंद्रों में खिलौनों का वितरण किया गया। इस मौके पर एसडीएम मोहनलाल जाट, सीडीपीओ एसआर चोयल, बीईईओ सालिगराम स्वामी, पीओ शिवदेवराम रेगर सहित अनेक अधिकारी उपस्थित थे।
hin_Deva hin_Deva